A picture containing diagram

Description automatically generated

**Cyflwyniad i'r Cwrs Dysgu Proffesiynol ar-lein ar gyfer Mathemateg Bellach UG Uned 1 (Pur).**

Mae'r cwrs wedi'i rannu'n bum cyfnod astudio, bob un o ddwy neu dair wythnos, a fydd yn galluogi cyfranogwyr i astudio cynnwys y modiwl a dod ar draws dulliau addysgu posibl yng nghysur eu cartrefi. Ategir hyn gan y cyfle i e-bostio'r tiwtor yn ystod cyfnod yr astudiaeth a chyfarfod Zoom gyda'r tiwtor ar ddiwedd pob cyfnod astudio lle bydd rhai cwestiynau ar ffurf arholiad yn cael eu hystyried.

|  |  |  |
| --- | --- | --- |
| Cyfnod Astudio 1 | Rhifau Cymhlyg | * Cyflwyniad i Rifau Cymhlyg * Geometreg rhifau cymhlyg * Locysau * Mapiadau yn y plân cymhlyg |
| Cyfnod Astudio 2 | Polynomialau a Chyflwyniad i Fatricsau | * Gwreiddiau Polynomialau * Priodweddau Gwreiddiau * Cyflwyniad i Fatricsau * Matricsau a Thrawsffurfiadau |
| Cyfnod Astudio 3 | Matricsau a Thrawsffurfiadau | * Algebra gyda matricsau 2 × 2 * Trawsffurfiadau 2D gan ddefnyddio matricsau 2 × 2 * Trawsffurfiadau 2D gan ddefnyddio matricsau3 × 3 * Trawsffurfiadau Syml mewn 3 dimensiwn |
| Cyfnod Astudio 4 | Prawf drwy Anwythiad a Chyfresi | * Prawf drwy Anwythiad * Cyfresi |
| Cyfnod Astudio 5 | Fectorau | * Hafaliad Fector Llinell * Y Lluoswm Sgalar * Hafaliad Plân * Pellteroedd ac Onglau |

Bydd yr adnoddau ar gyfer pob pwnc yn cael eu rhoi mewn ffolder ar Microsoft Teams.

Mae'r adnoddau ar gyfer pob sesiwn yn cynnwys

* Y fideos ddosbarth tu chwith a fydd, er eu bod wedi'u paratoi i'w defnyddio gan fyfyrwyr Safon Uwch i ddechrau, yn rhoi trosolwg gwerthfawr o'r cysyniadau sydd i'w cael.
* Cyflwyniadau Pwyntiau Pŵer sy'n datblygu'r prif gysyniadau ac yn eu dangos gydag atebion wedi'u gweithio'n llawn i enghreifftiau.
* Ymarferion (gydag atebion amlinellol): anogir cyfranogwyr i weithio drwy o leiaf rai o'r rhain!
* Lle y bo'n briodol, ffeiliau Geogebra sy'n arddangos cysyniadau neu'n darparu animeiddiadau o'r sefyllfaoedd ffisegol.
* Cyflwyniad Pwynt Pŵer terfynol sy'n cynnwys y cwestiynau y byddwn yn eu hystyried yn ystod y cyfarfod Zoom: anogir cyfranogwyr i roi cynnig ar gynifer â phosibl o'r rhain cyn y sesiwn fel y gellir trafod dulliau datrys ac unrhyw broblemau a gafwyd yn ystod y cyfarfod Zoom.

*Gellir dod o hyd i ddarn o’r deunydd astudio o'r sesiwn gyntaf .........................*